જેમાં સિનિયર કોર્પોરેટરો, ચાલુ કોર્પોરેટરો, જૂના જોગીઓ વગેરે પણ ટિકિટ ઈચ્છુકો હતા. તેમ છતાં કોગ્રેસ નેતૃત્વએ કુલ ૩૮ ચાલુ કોર્પોરેટરો પૈકી અડધોઅડધથી વધુ કોર્પોરેટરોને ઘરે બેસાડી દીધા. જેમાં સિનિયર કોર્પોરેટરોનો પણ સમાવેશ થાય છે. ૨૦૦૫ની ચૂંટણી કે તેની અગાઉની ચૂંટણી લડનારા અનુભવીઓ કે જૂના જોગીઓને પણ બોલાવી-બોલાવીને રાતોરાત ઉમેદવાર બનાવ્યા નહીં. પરંતુ કોંગ્રેસે ચૂંટણીનો બિલકુલ અનુભવ ન ધરાવતા સાવેસાવ નવા જ ચહેરાઓને કોંગ્રેસની ટિકિટ આપીને તેમના પર દાવ ખેલ્યો છે. નવા ચહેરાઓને ચૂંટણી જંગના મેદાનમાં ઉતારવાની કોંગ્રેસની રણનીતિ એટલી હદે રસપ્રદ છે કે ૮૦ ટકા ઉમેદવારોનાં નામ પહેલી વખત ઈવીએમ મશીનમાં ચકાસવાનાં છે એટલે કે ૨૨ નવેમ્બરે કોંગ્રેસ ફ્રેશ-ફ્રેશ ઈમેજ સાથે ચૂંટણી લડશે.